**Ministru kabineta noteikumu projekta “Grozījumi Ministru kabineta 2017.gada 5.decembra noteikumos Nr.537 „Noteikumi par portfeļgarantijām sīko (mikro), mazo un vidējo komersantu kreditēšanas veicināšanai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2017.gada 5.decembra noteikumos Nr.537 „Noteikumi par portfeļgarantijām sīko (mikro), mazo un vidējo komersantu kreditēšanas veicināšanai”” (turpmāk – Noteikumu projekts) mērķis ir programmas nosacījumu precizēšana attiecībā uz prēmijas likmes noteikšanu un atbrīvotā finansējuma izmantošanu.Noteikumu projekts stājas spēkā nākamajā dienā pēc tā izsludināšanas oficiālajā izdevumā “Latvijas vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots pēc Ekonomikas ministrijas iniciatīvas pamatojoties uz Attīstības finanšu institūcijas likuma 12.panta ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Noteikumu projektu tiek veikti tālāk minētie grozījumi Ministru kabineta 2017.gada 5.decembra noteikumos Nr.537 „Noteikumi par portfeļgarantijām sīko (mikro), mazo un vidējo komersantu kreditēšanas veicināšanai” (turpmāk – MK noteikumi Nr.537).***Prēmijas likmes noteikšana***MK noteikumu Nr.537 12.punkts nosaka, ka garantijas prēmijas likme nepārsniedz 0,5% gadā no garantijas segtās finanšu pakalpojumu summas. Kredītiestāžu atlases procesā, kā arī pirms tam, skaņojot atlases noteikumus ar Finanšu nozares asociāciju, kā arī, ņemot vērā labās prakses piemēru no Lietuvas garantiju institūcijas INVEGA, Attīstības finanšu institūcija “Altum” (turpmāk – sabiedrība “Altum”) ir secinājusi, ka klasiskās portfeļgarantijas gadījumā piemērotāks risinājums būtu vienreizēja prēmija. Kad ir sasniegta ierobežotā garantijas likme, t.i. *cap* apmērs, kredītiestādei vairs nav motivācijas turpināt maksāt ikgadējo prēmiju. Papildus ar komercbankām tika pārrunāts, ka, sniedzot apgrozāmo līdzekļu aizdevumus, ir iespējas slēgt finanšu pakalpojumu līgumu uz garāku termiņu nekā viens gads. Ņemot vērā augstākminēto, Ekonomikas ministrija rosina grozīt MK noteikumu Nr.537 normas atbilstoši praksei, kādā ir noslēgti sadarbības līgumi ar 5 komercbankām:* vienreizēja garantijas prēmija 0.8% apmērā, ja finanšu pakalpojums ir līdz 2 gadiem;
* vienreizēja garantijas prēmija 1.42% apmērā, ja finanšu pakalpojums ir virs 2 gadiem.[[1]](#footnote-2)

***Atbrīvotā finansējuma izmantošanas normu precizēšana***Lai precizētu noteikumu 5.punkta ietvaros atbrīvotā finansējuma atkārtotu izmantošanu, MK noteikumi Nr.537 ir papildināti ar nosacījumu, ka sabiedrība “Altum” 5.punktā programmai piešķirto finansējumu izmanto atkārtoti programmas īstenošanai MK noteikumu Nr.537 ietvaros, tostarp garantiju sniegšanai, vadības izmaksu, operacionālo un citu risku izdevumu, tostarp kapitāla atdeves segšanai atbilstoši programmas rādītāju un sagaidāmo zaudējumu novērtējumam. Grozījumi ir precizējoši, izslēgtu interpretācijas iespējas par atbrīvotā finansējuma atkārtotu izmantošanu. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, sabiedrība “Altum” |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrēti saimnieciskās darbības veicēji,Sabiedrība “Altum” |
| 2. | Tiesiskā regulējuma ietekme uz tautsaimniecību un administratīvo slogu | Projekts nerada ietekmi uz tautsaimniecību un sabiedrības mērķgrupām, kā arī uz konkurenci, uz uzņēmējdarbības vidi un sīkiem (mikro), maziem un vidējiem uzņēmumiem. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts šo jomu neskar |
| 2. | Atbildīgā institūcija | Projekts šo jomu neskar |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | *Sabiedrības līdzdalība Noteikumu projekta izstrādē tiek īstenota atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktā, proti, sabiedrības pārstāvjiem tiek dota iespēja rakstiski sniegt viedokli par Noteikumu projektu tā izstrādes stadijā*. |
| 2. | Sabiedrības līdzdalība projekta izstrādē | Sabiedrības līdzdalība tiek nodrošināta, ievietojot projektu Ekonomikas ministrijas un Ministru kabineta tīmekļa vietnēs sabiedriskajai apspriešanai - <https://www.em.gov.lv/lv/Ministrija/sabiedribas_lidzdaliba/diskusiju_dokumenti/> |
| 3. | Sabiedrības līdzdalības rezultāti | Nav saņemti priekšlikumi par projektu un tā virzību |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Altum |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Noteikumu projekta izpilde tiks nodrošināta Ekonomikas ministrijas un sabiedrības “Altum” esošo funkciju un cilvēkresursu ietvaros. |
| 3. | Cita informācija | Nav |

**Ekonomikas ministrs J. Vitenbergs**

Vīza:

**Valsts sekretārs E.Valantis**

Tetere, 67013044

Dita.Tetere@em.gov.lv

1. [↑](#footnote-ref-2)